มารู้จักเครื่องบินกริพเพน สมรรถนะเหนือขอบฟ้า เล็กพริกขี้หนู
เครื่องบินขับไล่แบบ JAS 39 Gripen (กริพเพน) เป็นเครื่องบินขับไล่ที่ผลิตโดย บริษัท SAAB ประเทศสวีเดน โดยมีกริพเพน อินเตอร์เนชั่นแนล ทำหน้าที่เป็นองค์กรหลักในการทำสัญญา ซึ่งจะรับผิดชอบต่อการตลาด การขาย และการสนับสนุนเครื่องบินขับไล่กริพเพนทั่วโลก และปัจจุบันอยู่ในประจำการของกองทัพอากาศสวีเดน กองทัพอากาศเช็ก กองทัพอากาศฮังการี และกองทัพอากาศแอฟริกาใต้ ซึ่งยังถูกสั่งซื้อโดยกองทัพอากาศไทยอีกด้วย,โดยกองทัพอากาศไทยขณะนั้นมีความต้องการจัดหาเครื่องบินขับไล่แบบเพื่อทดแทน เครื่องบินขับไล่แบบ เอฟ-5 อี ที่จะปลดระวางหลังใช้มานาน 30 ปี จึงมองยังเครื่องบินกริพเพน และเริ่มเจรจากับกองทัพอากาศสวีเดน เมื่อปี 2548-2549 ด้วยวงเงิน 34,400 ล้านบาท แบ่งการจัดซื้อเป็น 2 ระยะ คือ ระยะที่ 1 (ปี 2551-2555) จำนวน 6 ลำ วงเงิน 19,000 ล้านบาท เป็น กริพเพน ดี แบบสองที่นั่งจำนวน 4 ลำ และกริพเพน ซี แบบ 1 ที่นั่ง จำนวน 2 ลำ โดยจะเข้าโดยจะประจำการที่กองบิน 7 จ.สุราษฎร์ธานี และระยะที่ 2(2555-2559) จำนวน 6 ลำ วงเงิน 15,400 ล้านบาท ทั้งหมดประจำการด้วย JAS 39 C/D ทั้งสิ้น 12 ลำ ที่กองบิน 7 จ.สุราษฎร์ธานี,เครื่องบินขับไล่-โจมตีอเนกประสงค์แบบ JAS-39 กริพเพน ออกแบบและผลิตขึ้นโดยบริษัทอากาศยานเก่าแก่ของสวีเดน นั่นคือ บริษัท SAAB เพื่อทดแทนเครื่องบินขับไล่แบบเก่า J35 Darken และ AJS 37 Viggen ของกองทัพอากาศสวีเดน JAS-39 Gripen เปิดตัวครั้งแรกเมื่อวันที่ 26 เมษายน 2530 เป็นวันครบรอบ 50 ปีของบริษัท SAAB และขึ้นทำการบินทดสอบเป็นครั้งแรกเมื่อวันที่ 9 ธันวาคม 2531 เริ่มเข้าประจำการในกองทัพอากาศสวีเดนในปี 2540 ปัจจุบันนี้เครื่องบินรบ JAS-39 Gripen ได้รับการยอมรับในสมรรถนะอันโดดเด่นโดยกองทัพอากาศทั่วโลก,กองทัพอากาศไทยสั่งซื้อจำนวน 6 ลำในลอตแรก และจะสั่งซื้อในลอตที่สองอีก 6 ลำ โดยจะทำการส่งมอบในปี พ.ศ. 2554 โดยเครื่องบินรบ JAS-39 Gripen คือเครื่องบินรบรุ่นล่าสุดในยุคปัจจุบันที่มีสมรรถนะเหนือกว่า เอฟ-16 หรือ Mirage 2000 อยู่เล็กน้อย ถูกออกแบบให้สามารถบินขึ้นเพื่อสกัดกั้นการโจมตีในทุกรูปแบบและทุกสภาพอากาศ ตรงตามความต้องการของกองทัพอากาศไทยที่ต้องการเครื่องบินขับไล่โจมตีที่มี ระบบการบินและระบบอาวุธที่ทันสมัย มีความน่าเชื่อถือในขีดความสามารถของการบินรบขั้นสูง มีค่าใช้จ่ายในการปฏิบัติการต่ำ มีการพัฒนาเทคโนโลยีและความก้าวหน้าทางวัสดุศาสตร์ มีระบบคอมพิวเตอร์แบบรวมการประมวลผล รวมไปถึงมีหลักอากาศพลศาสตร์ที่มีประสิทธิ์ภาพสูงในการเข้าต่อตีทั้งกับ เครื่องบินรบฝ่ายตรงข้าม หรือโจมตีกองกำลังทั้งทางภาคพื้นดินและทางทะเล,การปฏิบัติการการบินของภารกิจอันหลากหลายในเครื่องบินรบยุคใหม่อย่าง JAS-39 Gripen มีความอ่อนตัวและเหมาะสมกับสภาพภูมิประเทศแบบเขตร้อนของไทยที่มีทั้งภูเขา ป่าดิบชื้น ที่ราบลุ่มและชายฝั่งทะเลที่มีความยาวมากว่า 2,000 กิโลเมตร JAS-39 Gripen เป็นเครื่องบินรบที่ต้องการอุปกรณ์สนับสนุนในการขึ้นบินน้อยมาก สามารถทำการร่อนลงหรือบินขึ้นบนถนนหลวงทั่วไปโดยใช้ทางวิ่งไม่มากนั้ก จึงทำให้เป็นเครื่องบินที่มีความคล่องตัวสูงมาก,นอกจากนี้ JAS-39 Gripen ทุกลำติดตั้งระบบเครือข่ายข่าวสารทางยุทธวิธี (TIDLS) ที่มีความก้าวหน้าที่สุดแบบหนึ่งของโลก ระบบดังกล่าวสามารถถ่ายโอน ส่งต่อข้อมูลระหว่างฝูงบินได้ทันทีในระหว่างทำภารกิจ สามารถเปลี่ยนเป้าหมายที่มีภัยคุกคามสูงกว่า และรับ-ส่งข้อมูลจากเครื่องบินลำอื่นหรือจากกองบัญชาการทางภาคพื้นดิน ระบบจะทำการปรับปรุงหรือเปลี่ยนแปลงแผนการบินได้ทันทีในระหว่างปฏิบัติ ภารกิจโดยการบินเกาะหมู่เครื่อง JAS-39 Gripen สามารถเปิดเรดาร์เดินอากาศเพียงเครื่องเดียวในหมู่บินทั้งหมดเพื่อลดการถูก ตรวจจับจากฝ่ายตรงข้าม โดยสามารถส่งต่อข้อมูลเป้าหมายต่างๆ ของข้าศึกให้กับเครื่องบินอื่นๆ ในหมู่ บินได้อย่างอัตโนมัติ,เป็นเครื่องบินขับไล่-โจมตีที่มีขนาดเล็ก ยากแก่การตรวจจับและมองเห็นเนื่องจากมีพื้นที่หน้าตัดน้อย จึงส่งผลให้การสะท้อนต่อคลื่นความถี่ของเรดาร์ตรวจจับลดลง ตัวเครื่องมีการแผ่รังสีอินฟาเรดต่ำ ปีกเล็กแบบสามเหลี่ยมที่ติดอยู่ใต้ค็อกพิสนักบินหรือปีกแบบ Delta Canard ทำให้ตัวเครื่องสามารถทำการบินในท่าทางที่เครื่องบินรบรุ่นอื่นไม่อาจบินได้ เมื่อใช้ความเร็วสูง เทียบกับขนาดและน้ำหนักตัวแล้ว JAS-39 Gripen เป็นหนึ่งในเครื่องบินรบที่มีขีดความสามารถในการบรรทุกอาวุธได้สูงมาก ทำให้เลือกใช้อาวุธที่มีความเหมาะสมกับภารกิจ ระบบเรดาร์ตรวจจับเครื่องบินข้าศึกเป็นของบริษัท Ericsson รุ่น PS-O5 A แบบใหม่ล่าสุดซึ่งมีขีดความสามารถในการตรวจจับเครื่องบินฝ่ายตรงข้ามในระยะ ไกลถึง 120 กิโลเมตร ระบบอาวุธนำวิถีรุ่นใหม่เช่น AIM 120 Amraam สามารถติดตั้งใต้ปีกของ JAS-39 Gripen ได้ในทุกตำแหน่ง นอกจากนั้น JAS-39 Gripen ยังทำการตรวจจับเป้าหมายทั้งทางบก ทางอากาศและทางทะเลโดยนักบินสามารถปรับเปลี่ยนโหมดไปค้นหาเป้าหมายต่างๆ ด้วย เรดาร์ที่มีความแตกต่างกันได้ถึงสี่ตำแหน่ง,ทั้งยังติดตั้งระบบอาวุธประจำกายที่มีอานุภาพร้ายแรง ใต้ปีกทั้งสองข้างสามารถติดตั้งจรวดนำวิถีอากาศสู่อากาศ แบบ RB71 ที่พัฒนาขึ้นโดยกองทัพอากาศของสวีเดน จรวดต่อต้านอากาศยานแบบ AIM9 Sidewinder, จรวดนำวิถี AIM 120 Amraam, AGM65 Maverick ของสหรัฐฯ จรวดต่อต้านเรือผิวน้ำ RBS15 ขอวงสวีเดน จรวดนำวิถีแบบ IRIS-T ของเยอรมนีและกลุ่มประเทศในสนธิสัญญานาโต ทั้งยังสามารถติดตั้งลูกระเบิดโจมตีขนาด 250-2000 ปอนด์ และกระเปาะชี้เป้าอิเล็กทรอนิกส์แบบ Litening ,ห้องนักบินของ JAS-39 Gripen ติดตั้งจอแสดงผลแบบมัลติฟังชั่นขนาด 6x8 นิ้วถึงสามจอ ติดตั้งจอภาพมุมกว้าง Head Up Display : HUD เพื่อเพิ่มทัศนวิสัยและมุมมองที่กว้างขึ้นให้กับนักบินโดยไม่มีผลกระทบต่อ ความเข้มของแสงจากภายนอก คันเร่งและคันบังคับแบบ Hand On Throttle And Stick : HOTAS เพื่อช่วยให้นักบินมีภาระในการปฏิบัติการระหว่างการบินรบลดน้อยลง เครื่องยนต์ ของ JAS-39 Gripen ใช้เครื่องเทอร์โบของ Volvo Aero รุ่น RM12,ข้อเสนอพิเศษกองทัพอากาศไทย ได้รับมอบเครื่องบินของข้อตกลงการจัดซื้อจะได้เครื่อง Saab 340 สำหรับการฝึกจำนวน 1 เครื่อง และเครื่องบิน Saab 340 ติดตั้งเรดาร์แจ้งเตือนในอากาศแบบ Erieye จำนวน 1 เครื่อง โดยเครื่องจะมีการพัฒนาระบบการบิน และระบบอาวุธควบคู่กันไปในการร่วมมือระหว่างประเทศ ในกลุ่มสหภาพยุโรปและสหรัฐอเมริกา เช่นการพัฒนาให้สามารถติดตั้งระบบลิงค์แบบ Link 16 รุ่นล่าสุดของสหรัฐฯ และกองกำลังทางอากาศของนาโต ซึ่งเป็นระบบเรดาร์ลิงค์มาตฐานที่มีใช้อยู่ในปัจจุบัน การปรับปรุงระบบเรดาร์ PS 05A ให้เป็นเรดาร์ระบบอิเล็กทริคอลลีสสแกน อาร์เรย์ (Electronically Scanned Array : AESA) พัฒนาระบบติดตามและล็อกเป้าด้วยลำแสงอินฟาเรดแบบ Otis และติดตั้งระบบศูนย์เล็งอาวุธในหมวกนักบิน นอกจากนั้นทางกองทัพอากาศไทยจะได้รับการตอบแทนในลักษณะความร่วมมือทวิภาคี, ,สำหรับเจ้าเครื่องบินกริพเพน แบบ JAS-39 หรือ เล็กพริกขี้หนู มีรายละเอียด,เป็นประเภท เครื่องบินขับไล่-โจมตีแบบอเนกประสงค์ ,เครื่องยนต์ RM12 ของ Volvo พื้นฐานจากเครื่องยนต์ F-404 ของเจเนอรัล อิเล็กทริก, แรงขับสูงสุด 18,000 ปอนด์ เมื่อเปิดสันดาปท้าย ระบบเรดาร์ PS-05/A ของอิริคสัน ,ความยาวลำตัว 14.1 เมตร  สูง 8.4 เมตร  น้ำหนักตัวเปล่า 5,700 กิโลกรัม ,น้ำหนักวิ่งขึ้นสูงสุด 14,000 กิโลกรัม ,น้ำหนักบรรทุก 8,000 กิโลกรัม ,ปริมาณเชื้อเพลิงภายในลำตัว 3000 ลิตร ,พิสัยบิน (บินไกล) 3,000 กิโลเมตร, เพดานบินปฏิบัติการ 15,000 เมตร, ความเร็วสูงสุด มัค 2.0 ,ภาระกรรมสูงสุด -3 - +10 จี ,ระยะทางวิ่งขึ้น 400 เมตร ,ระยะทางร่อนลง 600 เมตร.
เครื่องบินขับไล่แบบ JAS 39 Gripen (กริพเพน) เป็นเครื่องบินขับไล่ที่ผลิตโดย บริษัท SAAB ประเทศสวีเดน ที่กองทัพอากาศไทยขณะนั้นมีความต้องการจัดหาเครื่องบินขับไล่เพื่อทดแทน เอฟ-5 อี ที่จะปลดระวางหลังใช้มานาน 30 ปี
กริพเพน,เครื่องบินตก,บินโชว์วันเด็ก,น.ต.ดิลกฤทธ์,ผู้พันแอร์